PZDU DOLENJSKE IN BELE KRAJINE

TORKOVI POHODI SPOZNAJMO DOLENJSKO
2022-11-15 09:00 - 12:00 (Europe/Paris)
POHODI SPOZNAJMO DOLENJSKO

VABILO NA SREČANJE PEVSKIH ZBOROV PZDU
2022-11-05 15:00 - 18:00
VABIMO VAS NA

18. revijo pevskih zborov PZDU Dolenjske in Bele krajine,
ki bo v soboto, 5. novembra 2022, ob 15. uri, v športni dvorani v Sodražici.

Informacije predsednica DU Sodražica Milka Gornik tel. št, 031 465 218, gmail milka.gornik@gmail. com.

Vstop prost!

________________________________________________________________
Datum: 21. 9. 2022
Številka: 1/2022-PZ

PZDU Dolenjske in Bele krajine po sklepu komisije za kulturo

R A Z P I S U J E
18. revijo pevskih zborov DU Dolenjske in Bele krajine,
ki bo v soboto, 5. novembra 2022, ob 15. uri, v športni dvorani v Sodražici.

Pevske zbore prijavite na razpis do 15. oktobra 2022.

Prijave pošljite na priloženi prijavnici na PZDU Dolenjske in Bele krajine, Čitalniška 1, 8000 Novo mesto ali po e-pošti pzdu-dolenjske@t-2.net.
Na revijo prijavite dve zborovski pesmi brez glasbene spremljave in eno za rezervo.

Za vsako pesem navedite naslov pesmi, ime skladatelja, ime avtorja oziroma izvor besedila in čas trajanja dela za poročanje SAZAS-u.

Napišite tudi kratko predstavitev zbora za napoved.

Po sklepu komisije za kulturo ZDUS mora zbor na dan srečanja šteti najmanj dvanajst nastopajočih pevcev.
V zboru je lahko le do 20 % mlajših pevk oziroma pevcev.

Predsednik komisije za kulturo Predsednik PZDU Dolenjske in Bele krajine
Karol Zagorc l.r. Dušan Kraševec l.r.
_________________________________________________________________________________________________
P R I J A V N I C A

za 18. srečanje pevskih zborov društev upokojencev Dolenjske in Bele krajine
Sodražica, 5. november 2022

Pevski zbor: ________________________________________________________

__________________________________________________________________

Zborovod-ja/-kinja: ___________________________________________________

Predsednik-ca: ______________________________________________________

Telefon in elektronski naslov : __________________________________________

Število pevk in pevcev : ___________

IZBOR PESMI:

NASLOV SKLADBE – 1.: ______________________________________________

Skladatelj: __________________________________________________________

Avtor ali izbor besedila: ________________________________________________

Priredba: _______________________________Čas trajanja:___________________

NASLOV SKLADBE – 2.: ______________________________________________

Skladatelj: __________________________________________________________

Avtor ali izbor besedila: ________________________________________________

Priredba: _______________________________Čas trajanja:_______________

NASLOV SKLADBE – 3.(rezerva): _______________________________________

Skladatelj: __________________________________________________________

Avtor ali izbor besedila: ________________________________________________

Priredba: _______________________________Čas trajanja:__________________

KRATKA PREDSTAVITEV ZBORA ZA NAPOVED
(npr. datum ustanovitve, ime zborovodje/zborovodkinje,dosežki, načrti, zanimivosti-skratka tisto, kar bi želeli da napovemo pred vašim nastopom)

POHOD SPOZNAJMO DOLENJSKO - START LOVSKA KOČA TREBELNO
2022-10-18 08:00 - 12:00
DRUŠTVO UPOKOJENCEV MOKRONOG TREBELNO
V A B I L O
na torkov pohod » SPOZNAJMO DOLENJSKO «, 18. oktobra 2022 ob 8. uri.
Zbirno mesto za pohod bo pri Lovski koči, Trebelno 41 .
Pot nas bo vodila od Lovske koče do spomenika ustanovitve Gubčeve brigade, nato ob potoku Gostinca do Čilpaha in Bitovske gore. Hodili bomo po levem bregu potoka Radulja, kjer je lep razgled do gradu Hmelnik. Nadaljevali po Raduljskem hribovju, do Gorenjega Zabukovja – Gradišča.
Po krajšem postanku se bomo povzpeli na hrib Zglavnica /549 m/, kjer se nahaja trigonometrična, geodetska razgledna točka. Če nam bo vreme naklonjeno bo pogled segel po slovenskih vrhovih.
Hojo bomo nadaljevali skozi Dolenje Zabukovje do Trebelnega in nato do našega izhodišča, Lovska koča Trebelno.
Pot bo krožna, srednje zahtevna , čas pohoda 3 ure. Hodili bomo po cesti in
makadamski poti, zato priporočamo primerno obutev.
Malica je iz nahrbtnika.
Kontaktni osebi:
– Žužek Jože, telefon : 031 401 703
– Polde Kocjan, telefon : 041 358 264
Pozdravljeni in lepo vabljeni .
Predsednica
Milica Korošec

https://pzdudolenjskeinbelekrajine.si/pohodi-spoznajmo-dolenjsko/

VABILO NA SREČANJE FOLKLORNIH SKUPIN IZ PZDU, KI OHRANJAJO LJUDSKO PETJE IN PLES
2022-10-15 17:00 - 18:30
Komisija za kulturo

RAZPIS ZA SREČANJE FOLKLORNIH SKUPIN 2022, KI OHRANJAJO LJUDSKO PETJE IN PLES

Srečanje organizira PZDU Dolenjske in Bele krajine v sodelovanju z DU Draga in Občino Loški Potok.

Srečanje se bo odvijalo v dvorani v Podpreski,
v soboto, dne 15. 10. 2022, s pričetkom ob 17. uri.

Vabimo skupine iz DU, ki ohranjajo in negujejo ljudsko petje in plese.
Zaradi prostorske omejitve skupine naj ne bi štele več kot 8 članov, omejeno pa je tudi število prijav, zato z njimi pohitite. Prijave se bodo upoštevale po vrstnem redu prijav.
Pravico za sodelovanje imajo upokojenci in člani društev. Prijavite se lahko na e-pošto: karol.zagorc@gmail.com ali mob.:041 683 755. Tudi vse preostale informacije dobite pri Karlu Zagorcu na tej e-pošti ali mobitelu.

Prijave sprejemamo do 5. 10. 2022.

https://pzdudolenjskeinbelekrajine.si/razpisi-2022/

Predsednik komisije za kulturo Predsednik PZDU Dolenjske
PZDU Dolenjske in B.K.: in Bele Krajine:
Karol ZAGORC Dušan KRAŠEVEC

Info Vodja kulture na PZDU: Karol Zagorc, 041 683 755, karol.zagorc@gmail.com

Natečaj za fotografije Vode – bogastvo Slovenije
2022-09-15 - 2022-10-30
Razpisni pogoji fotografskega natečaja – Vode, bogastvo Slovenije – ( 30. 10. 2022 )
Info: vodja KTK Marija Turk, 070 298 750, marijaturk130@gmail.com

Natečaj za rokodelski izdelek na temo: Božično novoletni okraski - ZVEZDA
2022-09-15 - 2022-10-30
Razpisni pogoji natečaja za izdelavo božične zvezde – ( 30. 10. 2022 )
Info: vodja KTK Marija Turk, 070 298 750, marijaturk130@gmail.com

DŠI 2022 - RAZPORED
2022-09-08 00:00 - 2022-10-05 00:00
Več na DRŽAVNE ŠPORTNE IGRE

https://pzdudolenjskeinbelekrajine.si/dsi/

ODPRTE PRIJAVE ZA LIKOVNO KOLONIJO ZDUS, 9. oktober – 12. oktober 2022, hotel Delfin Izola
2022-09-02 - 2022-10-12
ODPRTE SO PRIJAVE ZA LIKOVNO KOLONIJO ZDUS, 9. oktober – 12. oktober 2022, hotel Delfin Izola

Spoštovani,

Komisija za kulturo ZDUS sporoča, da so od danes, 2. 9. odprte prijave za udeležbo na jesenski likovni koloniji ZDUS, ki bo potekala od 9. – 12. oktobra v hotelu Delfin, Izola.
Vsako leto se trudimo, da članicam in članom olajšamo način prijave, da bi imeli čim manj opravka s tiskanjem, podpisovanjem, skenirajem in odhajanjem na pošto za pošiljanje papirnatih prijavnic, zato letos objavljamo povezavo do e-prijavnice, kjer so opisane tudi vse potrebne splošne informacije, ki jih spodaj tudi navajamo: PRIJAVA S KLIKOM TUKAJ

Za člane brez dostopa ali tiste, ki bodo imeli težave z izpolnjevanjem pa ostajamo na razpolago, da se prijavijo s klicem na kontakt: Dijana Lukić 051 656 532 (dosegljiva od 8. 10. dalje) ali z e-pošto na dijana.lukic@zdus-zveza.si

SPLOŠNE INFORMACIJE

likovna kolonija bo potekala od nedelje, 9. oktobra do srede, 12. oktobra v hotelu Delfin ZDUS (Tomažičeva 10, Izola), pod mentorstvom člana likovne sekcije DU Novo mesto, slikarja Tomislava Kocuvana. Z vami bo tudi vodja kolonije Ema Tibaut. Prijave zbiramo do zasedbe 40 prostih mest, do vključno ponedeljka, 3. oktobra 2022.

Pogoji za udeležbo:

članstvo v društvu upokojencev, s plačano članarino DU za tekoče leto,
plačilo kotizacije 90,00 EUR + turistična taksa/dan po veljavnem občinskem odloku občine Izola,
samostojno organiziran prevoz do Izole (ZDUS ne krije potne stroške udeležencem).

ZDUS vsem udeležencem sofinancira stroške bivanja v hotelu Delfin, kar pomeni, da udeleženci za bivanje plačate manj, kot bi sicer. V plačilo kotizacije, ki jo udeleženci plačate na recepciji hotela Delfin, so zajeti stroški bivanja 9. 10 – 12.10, obroki, slikarsko platno (velikosti 50×60 ali 50×70), ki ga udeleženci prejmete ob začetku kolonije in organizacijski stroški izvedbe (mentorstvo).

Doplačila: udeleženci kolonije ste nameščeni v dvoposteljnih sobah, v kolikor želite enoposteljno, je v primeru prostih kapacitet zanjo potrebno doplačilo po ceniku hotela Delfin. Da želite enoposteljno sobo, to prosimo navedite ob prijavi. Po zaključenem roku za prijave bo ZDUS na vaš e-naslov poslal urnik s programom dela in navodila vodje, mentorja.
Organizator: ZDUS

Prosimo, da informacijo posredujete vašim DU.
Se zahvaljujemo in lepo pozdravljamo,

Dijana Lukić
Izvršna vodja projektov in prireditev ZDUS
Zveza društev upokojencev Slovenije – Zveza DUS
Kebetova ulica 9, 1000 Ljubljana
T: +386 1 620 54 82 / M: +386 51 656 532

POHOD SPOZNAJMO DOLENJSKO - DU ČRNOMELJ - START DRAGATUŠ
2022-08-16 08:00 - 12:00
Vabimo vas na torkov pohod ” Spoznajmo Dolenjsko in Belo krajino “, v
torek, 16. 8. 2022 , po Krajinskem parku Lahinja.
Zbrali se bomo ob 08. uri na Trgu pred gasilskim domom v Dragatušu, kjer je dovolj prostora za parkiranje.
Pot nas bo vodila ob reki Lahinji do njenega izvira in nazaj.
Kontaktni osebi sta Puhek Alojz, mob. 040 670 780 in Štefan Misja, mob.
041 463 368.
Vabljeni
Štefan Misja, predsednik DU Črnomelj
POHODI SPOZNAJMO DOLENJSKO – PZDU DOLENJSKE IN BELE KRAJINE

VABILO NA OGLED RAZSTAVE EXTEMPORE PZDU V MIRNI PEČI
2022-07-21 - 2022-09-15
RAZSTAVA JE NA OGLED DO 15. SEPTEMBRA!

_________________________________________________________________________________________________________
Dne 17. junija 2022 ob 8.30 uri bo v občini Mirna Peč potekal drugI slikarski extempore PZDU DBk.
RAZPIS ZA UDELEŽBO
Info: Karol Zagorc, 041 683 755, karol.zagorc@gmail.com

POHOD SPOZNAJMO DOLENJSKO – DU TREBNJE
2022-07-19 08:00 - 12:00
Torkovi pohodi »SPOZNAJMO DOLENJSKO« 2022/2023
fotografije – prispevki TUKAJ
– torek 17.05.2022 – DU Kočevje
– torek 21.06.2022 – DU Podgorje Stopiče
___________________________________________
-torek 19.07.2022 – DU Trebnje ob 8 uri

Link do zemljevida lokacije http://www.transport-kek.si/kontakt.html
____________________________________________________________________________
-torek 16.08.2022 – DU Črnomelj ob 8 uri
-torek 20.09.2022 – DU Škocjan ob 8 uri
-torek 18.10.2022 – DU Mokronog –Trebelno ob 8 uri
-torek 15.11.2022 DU Uršna sela ob 9 uri
-torek 30.12.2022 DU Šmarjeta ob 9. uri
V letu 2023 organizirajo
-januar DU Šentjanž
-februar DU Novo mesto
– marec DU Dolenjske Toplice
-april DU Prečna
-maj DU Otočec
-junij DU Mali Slatnik
-julij DU Brusnice
-avgust DU Gaberje
-september DU Veliki Gaber
-oktober DU Šentjernej
Malica iz nahrbtnika. Organizator lahko ponudi samo pijačo. Pohod na lastno odgovornost!

Info: Franci Dragan, 051 322 206, dragan.franci@gmail.com
Pripravil- Franci Dragan – DU Mali Slatnik Novo mesto 19.4.2022
več na:
https://pzdudolenjskeinbelekrajine.si/pohodi-spoznajmo-dolenjsko/

VABILO NA SREČANJE UPOKOJENCEV PZDU V TREBNJEM
2022-06-18 09:00 - 15:00
V A B I L O

Vljudno vas vabimo na 18. srečanje upokojencev Pokrajinske zveze društev upokojencev Dolenjske in Bele krajine,

ki bo v soboto, 18. junija 2022, od 9. ure dalje
v sklopu prireditve »Trebanjski koš« na prireditvenem prostoru v Trebnjem.

Ob 10. uri bodo v pozdravnem nagovoru udeležence pozdravili Dušan Kraševec, predsednik PZDU Dolenjske in Bele krajine, župan Občine Trebnje Alojzij Kastelic, ter predsednik ZDUS-a, gospod Janez Sušnik.

Pripravili bomo animacijo športnih iger ter kratek kulturni program, lokalni vodiči pa nas bodo popeljali po znamenitostih občine Trebnje.

Za ples bo igral ansambel HIT.

Na prireditvi bomo podelili tudi pokale ob koncu 46. športnih iger PZDU Dolenjske in Bele krajine.

Prijave za društva: Zaradi lažje organizacije srečanja je obvezno treba prijaviti število udeležencev srečanja na e-naslov seniortrebnje@gmail.com. Prijava je 9,00 €/na osebo, ki vsebuje prehrano: kotlet, pleskavico, krompirjevo solato, prilogo, kruh, organizacijske stroške in rezervacijo sedeža pri mizi. Skupno plačilo vseh prijavljenih se pred dogodkom v roku nakaže na račun DU Trebnje številka [REDACTED] odprt pri NLB Ljubljana.

Rok prijave: 10. junij. 2022

Ob prijavi boste dobili še vse potrebne informacije.

Kontaktna oseba: podpredsednica PZDU: Milica Korošec 041 455 033, milicakorosec@gmail.com

Prisrčno vabljeni in lep pozdrav.

Predsednik PZDU Dolenjske in Bele krajine
Dušan Kraševec, l.r.

VABILO NA SREČANJE

SREČANJE ROKODELCEV SLOVENIJE V AJDOVŠČINI
2022-06-09 10:00 - 17:00
SREČANJE ROKODELCEV SLOVENIJE 9.6. 2022 V AJDOVŠČINI
Spoštovane rokodelke, spoštovani rokodelci

Letošnje srečanje bo 9.6. 2022 ob 10.00 v Ajdovščini.
Gostitelj bo DU Ajdovščina in društvena sekcija »Ročna dela lokavških žena«
Zbirno mesto je pred dvorano Prve Slovenske vlade, Trg 1. Slovenske vlade1, najkasneje do 10.00.Sledil bo kratek kulturni program in pozdravni nagovori.
Po končanem programu in klepetu si bomo ogledali znamenitosti mesta.
Mesto ponuja različne zanimivosti in ob strokovnem vodenju bo to lep dogodek za obiskovalce.
Predvidena cena kosila in vodenih ogledov je 17€ na osebo.
Parkirni prostori so za starim Mlinotestom ob Hublju v središču mesta.
Kot po navadi je tudi letos število omejeno na predsednika, predsednico in dva rokodelca iz vsake rokodelske sekcije DU Slovenije. Po dogovoru pa lahko tudi več.
Prosimo za takojšno prijavo, zaradi lažje organizacije dogodka.
Prijave lahko pošljete na moj naslov, da vam bom po potrebi tudi lahko odgovorila na morebitna vprašanja.
Nevenka Vidmar
Članica KTK ZDUS

nevenka.vidmar@gmail.com
041 495459

Razpis za priznanja ZDUS in PZDU
2022-06-09 00:00 - 2022-07-31 00:00

VABILO NA ROKODELSKO RAZSTAVO PZDU V MOKRONOGU
2022-06-03 10:00 - 16:00
KOMISIJA ZA TEHNIČNO KULTURO

V A B I L O
Rokodelci PZDU Dolenjske in Bele Krajine vabljeni, da na rokodelski razstavi pokažete in razstavite svoje izdelke.
KDAJ: petek, 3. junij 2022 ob 10. uri
KJE: Mokronog, Stari trg 36
Društvo upokojencev Mokronog-Trebelno in PZDU Dolenjske in Bele krajine organizirata razstavo rokodelskih izdelkov v proizvodnem prostoru M TOM, tovarne oblazinjenega pohištva Mokronog. Rokodelska razstava bo popestritev, dopolnitev praznovanja M-TOM- a ob 10. obletnici delovanja in otvoritvi novega razstavnega prostora sedežnih garnitur, ki bo potekalo na dan rokodelske razstave.
PRIJAVE:
na mail: marijaturk130@gmail.com ali na mobitel številko: 070 298 750
ROK prijave: 16. 5. 2022
Po prijavi boste dobili vse potrebne informacije.

Marija Turk Dušan Kraševec
predsednica KTK predsednik PZDU

Dnevi medgeneracijskega sožitja
2022-05-23 10:00 - 2022-05-24 16:00
Dnevi medgeneracijskega sožitja na Gospodarskem razstavišču – GR v Ljubljani.

Ponedeljek, 23. 5.: Strokovni program na temo stanovanjska problematika in oskrba.
Torek, 24. 5.: kulturno-ustvarjalna prireditev Dan ZDUS, razstave in druženje.
Podrobneje o programu pa si lahko preberete na:

Spletna stran ZDUS: https://zdus-zveza.si/dnevi-medgeneracijskega-sozitja/
Facebook stran ZDUS: https://www.facebook.com/ZvezaDUS

LIGA PIKADO PZDU 2022
2022-05-03 09:00 - 2022-05-31 00:00
https://pzdudolenjskeinbelekrajine.si/liga-pikado-pzdu-2021-2022/

Likovna kolonija ZDUS
2022-04-10 - 2022-04-13
Objavljamo prijavnico za udeležbo na letošnji Likovni koloniji ZDUS, ki bo potekala v hotelu Delfin od nedelje, 10. 4. do srede, 13. 4.
Prosimo, da informacijo razširite med člani, likovnimi ustvarjalci. Prijave zbiramo do petka, 1. 4. Več informacij v priloženi prijavnici.

POMEMBNO: Zaradi izrednega zanimanja bo ZDUS v letu 2022 razpisal dve koloniji: prva v spomladanskem terminu (april 2022) in druga v jesenskem (oktober 2022). V razpisanem aprilskem terminu bodo imeli prednost člani, ki se niso udeležili kolonije v letu 2021, do zasedbe prostih mest, to je 40 mest. Člani, ki se ne bodo uspeli uvrstiti v spomladanski termin, boste imeli prednost v jesenskem terminu.

V primeru vprašanj smo na razpolago.

Lep pozdrav,

Dijana Lukić
Izvršna vodja projektov in prireditev ZDUS
Zveza društev upokojencev Slovenije – Zveza DUS
Kebetova ulica 9, 1000 Ljubljana
T: +386 1 620 54 82 / M: +386 51 656 532

PRIJAVNICA

ZBOR ČLANOV NAŠE PZDU - NOV DATUM!
2022-03-28 09:30 - 12:00 | Prepih
V ponedeljek, dne 28. marca 2022 ob 9.30 uri bo zbor članov PZDU Dolenjske in Bele krajine na Prepihu, Gornja Težka Voda 19, 8322 Stopiče zemljevid
DATUM SMO PRESTAVILI ZARADI DOGODKA SzaS v Delfinu!
Info: Majda Škof, 041 929 079, majda.skof@amis.net

46. ŠIU PZDU 2022
2022-03-21 00:00 - 2022-06-06 00:00
46. ŠPORTNE IGRE UPOKOJENCEV PZDU Dolenjske in Bele krajine 2022
vse novice ŠIU najdene TUKAJ

z

14. PONEDELJEK , 06.06.2022 -, OB 8.00 URI ORGANIZATOR: URŠNA SELA

– ORIENTACIJSKO POHODNIŠTVO – mešana ekipa DELEGAT: DRAGAN FRANCI

NAVODILA TEKMOVALCEM IN OPIS

Novo mesto, 27. 2. 2022 SESTAVILA : ISKRA MILENA
Rok za prijave ekip je ponedeljek 14. marec 2022
OBRAZEC za prijavo
OBRAZEC za prijavo ekipe – poimensko
Ker je kar nekaj nejasnosti pri prenosu in tiskanju obrazcev. NAVODILO: odprete dokument, nato: Datoteka, Prenesi, Microsoft Word – obrazec se prenese na vaš računalnik pod Prenosi. Tu ga odprete in urejate.
vse novice ŠIU najdene TUKAJ
——————————————————————————
Obenem obveščamo, da bodo 2022 izvedena ligaška tekmovanja PZDU

Pikado v zimskem času
Petanka poleti
Kegljanje s kroglo na vrvici jeseni

Predsednik
Dušan Kraševec l. r.

Digitalno vključeni
2022-03-15 13:00 - 14:00

Natečaj za rokodelski izdelek na temo: V O Š Č I M O
2022-03-15 - 2022-05-07
Komisija za tehnično kulturo
Natečaj za rokodelski izdelek na temo:
V O Š Č I M O
Komisija za tehnično kulturo ZDUS razpisuje natečaj za rokodelski izdelek, s katerim želimo vzpodbuditi domiselnost in ustvarjalnost izdelave voščilnic za različne priložnosti iz različnih materialov.

Pogoji sodelovanja

Možnost sodelovanja imajo vsi člani društev upokojencev, ki so vključena v ZDUS.

Prijava na natečaj, označevanje izdelkov, pošiljanje

Prijavnine ni. Vsak udeleženec natečaja lahko sodeluje z največ tremi posameznimi voščilnicami, glede na temo natečaja.
Izbor izdelkov : VOŠČILNICE, ročno izdelane, iz različnih naravnih in umetnih materialov
Uporabljeni materiali : različne vrvice, niti, žice, perlice, barve, slama, oblanci, papir, ostalo.
Tehnike : šivanje, vezenje, kvačkanje, klekljanje, poslikava, gubanje, izrezovanje, ostalo.
Avtor pošlje svoje izdelke na naslov: ZDUS, Kebetova 9, 1000 Ljubljana vključno do 07.05.2022.
Vsak izdelek MORA BITI OPREMLJEN z napisnim listkom velikosti 10 x 5 cm. Na njem morajo biti podatki avtorja izdelka : IME, PRIIMEK, DU, na hrbtni strani pa KONTAKTNI PODATKI AVTORJA – E-NASLOV, TELEFON. Izdelke z nepopolnimi podatki bo komisija izločila iz nabora razstavnih izdelkov. Izdelki morajo biti ustrezno pakirani za pošiljanje, da se ne poškodujejo. Izdelki bodo vrnjeni avtorjem po zaključku razstave.
Izdelki naj vključujejo etnografske in kulturne značilnosti vašega okolja.
Sodelovanje na natečaju in objave niso honorirane. Poslane izdelke udeleženci izdelajo na lastne stroške.

Avtorske pravice

S prijavo udeleženec zagotavlja, da so izdelki avtorski in dovoljuje njihovo objavo za namene promocijske dejavnosti rokodelstva Komisije za tehnično kulturo ZDUS, kar vključuje objave v različnih medijih ZDUS ( informacijski bilteni, spletna stran, družabno omrežje, ostalo) z ustrezno navedbo avtorja.
Organizator natečaja ne prevzema nobene odgovornosti za nepravilno rabo ali kršenje avtorskih pravic tretjih oseb.
Na natečaju ne morejo sodelovati člani ocenjevalne komisije.
Avtor izdelka je seznanjen, da bodo njegovi osebni podatki uporabljeni s ciljem zagotavljanja pravic in obveznosti ter vodenja evidenc za namen promocije delovanja Komisije za tehnično kulturo ZDUS. S prijavo na natečaj daje avtor prostovoljno privolitev za zbiranje, obdelavo in hrambo njegovih osebnih podatkov v evidenci organizatorja natečaja.
Avtor je seznanjen, da ima možnost vpogleda v lastne osebne podatke, pravico do popravka in izbrisa podatkov. Avtor pošlje tako zahtevo ZDUS – tajnistvo@zdus-zveza.si.
ZDUS bo osebne podatke hranil še pet let, nato jih bo izbrisal iz evidenc.

Izbor izdelkov za razstavo in obveščanje avtorjev

Prejete izdelke bo pregledala ocenjevalna komisija do 20. maja 2022 v sestavi: Zdenka Bevc Škof – predsednica, Branka Bizjan in Marija Turk. Med prispelimi izdelki bodo izbrani tisti izdelki, ki bodo izpolnjevali spodaj navedene kriterije:
– Zadostitev pogojev za sodelovanje
– Skladnost z razpisano temo
– Estetska, tehnična in uporabna vrednost
– Domiselnost izdelkov
– Etnografska značilnost okolja avtorja
Število razstavljenih izdelkov bo določila ocenjevalna komisija, odvisno od števila prispelih izdelkov.
Odločitve ocenjevalne komisije so dokončne.
Avtorji bodo obveščeni o izboru izdelkov za razstavo do 31.05.2022. Neizbrane izdelke bo organizator vrnil avtorjem.

Razstava izbranih izdelkov

Komisija za tehnično kulturo bo pripravila razstavo izbranih izdelkov v vitrini v prostorih ZDUS Kebetova ulica 9, Ljubljana. Razstava bo trajala od 1. junija 2022 do 31. avgusta 2022.
Izbrani avtorji soglašajo, da so izdelki iz tega natečaja, ki jih bo izbrala ocenjevalna komisija lahko razstavljeni na razstavi v prostorih Ministrstva za obrambo po zaključku razstave v ZDUS.

Informacije

Podrobne informacije o natečajih dobite:
Nika Antolašič tel: 01 519 50 86, el.pošta: tajnistvo@zdus-zveza.si
Zdenka Bevc Škof tel: 031 604 564, el. pošta: upokojenci.gorica@gmail.com

Teme naslednjih četrtletnih rokodelskih natečajev

Komisija za tehnično kulturo bo v 2022 objavila še natečaje na naslednjo temo:
– Poletna sanjarjenja (poslikava kamenčkov in školjk, skulpture iz kamenčkov in školjk…) – objava natečaja 15.6.2022, razstava od 1.9. do 30.11.2022
– Novoletni okraski ( okraski iz recikliranega materiala ) objava natečaja 15.9.2022, razstava od 1.12.2022 do 28.2.2023

Objave

Natečaji bodo objavljeni v Novičkah ZDUS, spletni strani ZDUS in na FB.
Naj vas topli sončni žarki zvabijo v prebujajočo naravo, kjer vas že pričakujejo sramežljivi zvončki in duha božajoče ptičje žgolenje.

Predsednik Komisije za tehnično kulturo
Branko Suhadolnik l.r.
Lep pozdrav

Branko Suhadolnik
Breg 9, 4274 Žirovnica
+386 (0)41 665 719
branko.suhadolnik@telemach.net

Natečaj za fotografije: Pomladno prebujanje
2022-03-15 - 2022-05-07
Komisija za tehnično kulturo
Ljubljana,15.3.2022
Natečaj za fotografije – Pomladno prebujanje
Komisija za tehnično kulturo ZDUS razpisuje fotografski natečaj s katerim odpiramo prostor ustvarjalnosti za vse upokojence – ljubitelje fotografije.

Pogoji za sodelovanje

Pravico do sodelovanja imajo vsi upokojenci, člani DU, ki so vključena v ZDUS.

Prijava na natečaj, označevanje fotografij in pošiljanje

Za natečaj ni prijavnine. Na natečaju sodelujejo vsi udeleženci, ki bodo avtorske, digitalne fotografije s sklicem na temo Pomladno prebujanje poslali do vključno 7.maja 2022 po elektronski pošti na naslov: dijana.lukic@zdus-zveza.si
Vsak avtor lahko sodeluje največ s tremi (3) fotografijami ( barvnimi ali črno belimi). Fotografije morajo biti v JPEG formatu v velikosti do max 2 MB. Razmerje stranic naj bo 4:3 ali 3:2.

Vsaka fotografija naj bo obvezno označena z imenom in priimkom avtorja, zaporedno številko in naslovom fotografije. Naslovi fotografij naj bodo kratki( Primer oddaje treh fotografij: Janez Novak 1 Kurent, Janez Novak 2 Maske, Janez Novak 3 Norčije )
Lice fotografije mora biti brez podatkov.
Skupaj s fotografijami pošljite še naslednje podatke: ime in priimek avtorja, v katero DU ste včlanjeni, telefon in elektronski naslov. Prejete fotografije organizator hrani v e-arhivu ZDUS kot del natečajne dokumentacije.

Teme fotografij

Pomladi se narava prebudi in zaživi v vsej svoji naravni obliki. Tisočero barvno bogatih cvetov se ponuja fotografom – ljubiteljem narave. Obiski žuželk na teh cvetovih ponujajo enkratne motive in trenutke za pomladno fotografijo. Zgodnja dela na polju, v sadovnjakih in v vinogradih so tudi znak prebujanja narave in možni motivi za fotografa. Združite prijetno s koristnim, sprehodite se z fotoaparatom v pomladni naravi, nam pa pošljite lepe posnetke.

Avtorske pravice

S prijavo avtor zagotavlja, da so fotografije avtorske in dovoljuje njihovo objavo za namene promocijske dejavnosti tehnične kulture v ZDUS, kar vključuje tudi objavo v medijih ZDUS, ( reviji ZDUS Plus, Novičkah ZDUS, spletni strani ZDUS, na Facebook ZDUS z ustrezno navedbo avtorja ).
Sodelovanje na natečaju in objave niso honorirane. Organizator natečaja ne prevzema nobene odgovornosti za nepravilno rabo ali kršenje avtorskih pravic tretjih oseb. Na natečaju ne morejo sodelovati člani ocenjevalne komisije.
Avtor fotografije je seznanjen, da bodo njegovi osebni podatki uporabljeni s ciljem zagotavljanja pravic in obveznosti ter vodenja evidence za namen promocije ZDUS. Avtor daje s prijavo na natečaj prostovoljno privolitev za zbiranje, obdelavo in hrambo njegovih osebnih podatkov v evidenci organizatorja natečaja.
Avtor je seznanjen, da ima možnost vpogleda v lastne osebne podatke, pravico do popravka in izbrisa podatkov. Avtor pošlje tako zahtevo na ZDUS tajnistvo@zdus-zveza.si. Organizator bo osebne podatke hranil še pet let, nato jih bo izbrisal iz evidenc.

Izbor fotografij za razstavo in objavo in obveščanje avtorjev

Prejete fotografije bo do 20.5. 2022 pregledala ocenjevalna komisija v sestavi Viljem Šetar – predsednik, Nevenka Vidmar, Marica Rošker – članici. Komisija bo odločila katere in koliko fotografij bo razstavljenih in avtorji bodo o tem obveščeni do 31.maja 2022.
Komisija bo pri izboru upoštevala naslednje kriterije:
– upoštevanje pogojev za sodelovanje,
– vsebinska ustreznost in skladnost z razpisano temo,
– estetska vrednost in tehnična dovršenost,
– inovativnost pristopa.
V primeru izbora večjega števila fotografij bo organizator prilagodil trajanje razstave tako, da bodo razstavljene vse fotografije.
Odločitve ocenjevalne komisije so dokončne.

Razstava fotografij natečaja

Komisija za tehnično kulturo bo pripravila razstavo izbranih fotografij v prostorih ZDUS, Kebetova ulica 9, Ljubljana. Razstava bo trajala od 1.6.2022 do 31.8.2022.
Vse izbrane fotografije bodo objavljene tudi na spletni strani ZDUS.
Nekatere izbrane fotografije bodo po izboru Ocenjevalne komisije razstavljene po zaključku razstave v ZDUS tudi v prostorih Ministrstva za obrambo Ljubljana.

Informacije

Podrobne informacije o natečaju vam lahko posredujeta:
Dijana Lukić, ZDUS tel: 01 515 52 41, 051 656 532, E mail: dijana.lukic@zdus-zveza.si
Viljem Šetar tel: 041 716 011 E mail: viljem.setar@triera.net

Teme naslednjih fotografskih natečajev v 2022

– Naše ulice zvečer objava 15.6.2022
– Vode – bogastvo Slovenije objava 15.9.2022

Natečaji bodo objavljeni v Novičkah ZDUS, spletni strani ZDUS in na FB.
Vljudno vabljeni k sodelovanju in vam želimo prijetne fotografske trenutke v iskanju motivov.
Predsednik Komisije za tehnično kulturo
Branko Suhadolnik l.r.

Komisija za tehnično kulturo
Ljubljana, 15.03.2022

Razpis za organizacijo državnih športnih iger ZDUS 2022
2022-03-01 - 2022-04-27
Razpis za organizacijo državnih športnih iger ZDUS 2022

Razpisujemo poziv za organizacijo državnih športnih iger ZDUS 2022 v že standardnih športnih panogah:

balinanje,
kegljanje,
kegljanje s kroglo na vrvici,
lov rib s plovcem,
pikado,
streljanje z zračno puško in
šah.

Društva naj svojo prijavo na predpisanem obrazcu posredujejo PZDU Dolenjske in Bele krajine do 27. 4. 2022 na E-mail: pzdu-dolenjske@t-2.net, ki bo zbrane prijave posredoval na tajnistvo@zdus-zveza.si.

Komisija bo organizatorje DŠI 2022 izbrala na seji po preteku razpisa. Izbran bo najboljši ponudnik v skladu z določbami 4. člena Pravil športnih iger ZDUS. DŠI 2022 bodo v skladu z določbami 6. člena Pravil športnih iger ZDUS potekale od 10. septembra do 20. oktobra 2022. Organizatorji so rezultate dolžni sporočiti komisiji do konca oktobra 2022.

Prijavnina za nastopajoče je 15 €.

Prijavljena društva prijazno opozarjamo na upoštevanje Pravil športnih iger ZDUS.

Predsednik KŠRGK Predsednik ZDUS
Boris Zajc, l.r. Janez Sušnik, l.r.

več na strani ZDUS

VABILO NA SREČANJE LITERATOV PZDU V ČRNOMLJU
2022-02-25 17:00 - 19:00
VABILO
Srečanje literatov PZDU bo v petek, 25. 2. 2022 ob 17. uri v Kulturnem domu v Črnomlju. Vstop prost in brez pogoja PCT.
Vljudno vabljeni.

Info: vodja kulture na PZDU: Karol Zagorc, 041 683 755, karol.zagorc@gmail.com
in predsednik DU Črnomelj Štefan Misja, 041 463 368, stefan.misja@siol.net

RAZPIS za prijavo

V HOTELU DELFIN V FEBRUARJU 2022 - 225 naših članic in članov
2022-02-14 - 2022-02-22
16. 2. 2022
Iz naše pokrajine je na letovanju 225 naših članic in članov. Skupno 1350 nočitev.

Izola, 22.11.2021
Spoštovana pokrajinska zveza društev upokojencev in člani društev upokojencev,
obveščamo vas, da glede na trenutne razmere v letošnjem letu, smo akcijo brezplačnih avtobusov premestili na leto 2022.
Za društva upokojencev PZDU Dolenjske in Bele Krajine sta predvidena dva termina in sicer:
-14.2.-20.2.2022
-16.2.-22.2.2022
HOTELSKI CENIK 2022*UPOKOJENCI člani DU Polpenzion 1/1 59,40 €1/2 46,80 €1/2 superior 54,00 €
V prilogi vam pošiljamo akcijsko ponudbo.
In še zadnja zadeva oziroma priporočilo pred prihodom v hotel.
– Izpolnjen pogoj PCT (cepljen, je prebolel oziroma ima opravljen uradni antigenski test , ki ni starejši od 48 ur).
– Dosledno in pravilno nositi masko kirurško oziroma FFP2 masko.
– Vzdrževanje vsaj 1,5 m medosebne razdalje vedno kadar je to mogoče.
– Redno umivanje oziroma razkužuje roke.
– V primeru slabega počutja naj goste ostanejo v sobi in o tem obvestijo organizatorja.
Naše priporočilo je, tudi če ste cepljeni ali prebolevniki pred odhodom doma pred odhodom opravite hitri antigenski test za samotestiranje in se prepričate, da na pot odhajate zdravi. En hitri antigenski test za samotestiranje pa prinesete s sabo in test opravite pred odhodom domov, da se prepričate, da domov prihajate zdravi. Hitre antigenske teste za samotestiranje lahko kupite v lekarnah.
Za vse ostale informacije ostajamo na razpolago.
Vse dobro in predvsem zdravo.
Lep pozdrav iz hotela!
Daša Ždrnja Gregorič
Vodja prodaje
T: 05 6607 559
E: prodaja@hotel-delfin.si

Bralna kultura - spletna kavarna na ZOOM
2022-02-03 13:00 - 14:00

Posvetovanje vodstev DU, PZDU in ZDUS v spletnem okolju Zoom.
2022-01-31 09:00 - 12:00
Skupaj v vodstvom ZDUS-a bomo pripravili skupno srečanje z vodstvi DU naše PZDU

v ponedeljek, dne 31.1.2022 ob 9. uri, v spletnem okolju Zoom.

Več ste prejeli v vabilu po E pošti na naslove društev.

Razpis za orgnaizacijo 46. ŠIU PZDU po posameznih panogah
2022-01-19 - 2022-02-15
Razpis za organizacijo 46. ŠIU PZDU (do 15. 2. 2022)

DNEVI CEPLJENJA
2022-01-13 08:00 - 2022-01-15 20:00
Ministrstvo za zdravje RS, NIJZ in ZDUS, ponovno pozivajo vse naše člane k cepljenju proti Covid – 19 v dneh cepilne akcije, ki bo potekala med 13. in 15. januarjem 2022.

Cepimo.se – gradivo
Zbirka odgovorov na najpogostejša vprašanja glede covid-19
https://pzdudolenjskeinbelekrajine.si/koronavirus/
